Hieroor het FB-gebruikers vanjaar die meeste gepraatGrafika: pixabay.com Met meer as 1.79 miljard gebruikers op Facebook, word miljoene onderwerpe maandeliks op dié sosialemediaplatform bespreek. Maar watter onderwerpe het gebruikers in 2016 die meeste aan die gons gehad? Facebook het Donderdag, as ŉ terugblik op 2016, die jaar se gewildste onderwerpe wêreldwyd op die platform bekendgemaak. Die onderstaande onderwerpe is vanjaar die heel meeste in inskrywings en kommentare op Facebook genoem: In pas met die res van die wêreld, het Suid-Afrikaanse Facebook-gebruikers ook baie op politieke onderwerpe in hul aanlyn-besprekings en kommentaar gefokus. Memeburn berig die onderwerpe wat die meeste SA-gebruikers op Facebook bespreek het, is die Suid-Afrikaanse munisipale verkiesing, die VSA se presidensiële verkiesing, pres. Jacob Zuma, die FeesMustFall-beweging en die Olimpiese Spele. Baie van dieselfde onderwerpe het ook onder die 317 miljoen gebruikers op Twitter opgeduik. Die gewildste hutsmerke op Twitter vir 2016 is: #Rio2016 #Euro2016 #Election2016 #Brexit #Trump #RIP #BlackLivesMatter #Oscars #GameofThrones #PokemonGo Facebook het ook die jaar se tien gewildste regstreekse video’s op die platform bekend gemaak. In die eerste plek was ŉ regstreekse video wat Candace Payne, ŉ ma van Grand Prairie, Texas in die VSA, in Mei gemaak het. Die video, wat tot dusver al meer as 163 miljoen keer gekyk is, het van Payne ŉ oornag-sensasie gemaak en sy is nou wêreldwyd bekend as “chewbacca mom”. Payne deel op die video haar opgewondenheid oor ŉ aankoop van $30, maar het sekerlik nooit gedink hoe gewild die video sou word nie. Volgens Time het Payne sedertdien al meer as $420 000 se geskenke ontvang, onder meer ŉ vakansie vir haar gesin na Disney World, winkelgeskenkbewyse en selfs volle universiteitsbeurse vir haar hele gesin. Indien jy nog nie Payne se video gesien het nie, kyk dit gerus hier: It's the simple joys in life…. Posted by Candace Payne on Thursday, May 19, 2016